མཛད་པ་པོས་སྔར་མེད་ལེགས་བཤད་ཀྱི་ཚུལ་དུ་ལོ་རྒྱུས་བཤད་པ་དང་ལྟ་བ་ལ་ཤིན་ཏུ་མཁོ་བའི་ཐ་སྙད་གལ་ཆེན་འགའི་འགྲེལ་པ་གནང་ནས། ལོ་རྒྱུས་ལས་རྒྱལ་རབས་དང་ཆོས་འབྱུང་གཉིས་ལ་འཆད་ཚུལ་ཐ་དད་དགོས་པར་བསྟན། དེ་ནས་ཏུན་ཧོང་གི་ཡིག་རྙིང་དང་རྒྱ་ནག་གི་ཐང་ཡིག་སོགས་ལ་ཁུངས་བཅོལ་ནས་མཛད་པའི་བོད་ཀྱི་རྒྱལ་རབས་རྩོམ་འཕྲོ་ཅན་ཞིག་གོ དེ་ལས་རྒྱལ་རབས་ཡིག་ཆ་བྱིངས་དང་མི་མཐུན་པ་ནི་སྲོང་བཙན་སྒམ་པོའི་སྐུ་ཚེའི་ཚད་ཡིན། ལོ་ཚིགས་བརྗོད་པར་སྟོན་པའི་འདས་ལོ་སྤྱད་པའང་ཁྱད་ཆོས་ཤིག་ཏུ་མངོན་ནོ། །